Okresná prokuratúra Košice I 
Mojmírova 5, 041 47 Košice 1

Sp. zn. : 2 Pv 400/13/8802	Košice I, 19.2.2014
EEČ : 2-63-48-2014

U Z N E S E N I E

Trestná vec:	obvinený XXXXX  
Prečin:	Neoprávnené vyrobenie a používanie platobného prostriedku, elektronických peňazí alebo inej platobnej karty podľa § 219 odsek 1 Trestného zákona číslo 300/2005 Zbierky zákonov v znení zákona číslo 334/2012 Zbierky zákonov

Rozhodol: 	prokurátor Okresnej prokuratúry Košice I
Podľa § 220 odsek 1 Trestného poriadku schvaľujem zmier uzavretý medzi: 
obvineným:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
a
poškodeným:
1.	XXXXX
	dátum narodenia: XXXXX
Obsahom zmieru je:
a.	Výška nahradenej škody alebo škody, na náhradu ktorej sa obvinený zaviazal: 490,00 € 
b.	Peňažná suma určená na všeobecne prospešné účely: 40,00 € 
c.	Konkrétny adresát peňažnej sumy určenej na všeobecne prospešné účely: XXXXX 
d.	Suma odovzdaná štátu na peňažnú pomoc obetiam trestnej činnosti: 40,00 € 

a súčasne podľa § 215 odsek 1 písmeno g) Trestného poriadku zastavujem trestné stíhanie obvineného
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
realizované policajtom Odbor kriminalnej policie - vyšetrovania pod spisovou značkou ORP-1383/3-OVK-KE-2013.
doposiaľ presne nezistených okolností si v presne nezistenej dobe na neznámom mieste zaobstaral elektronickú platobnú kartu XXXXX banky vedenú k účtu č. XXXXX na meno XXXXX, ktorú neoprávnene  použil dňa 08.06.2013 v čase od 04.47 h do 10.51 h na vykonanie štyroch úspešných výberov finančnej hotovosti a štyri neúspešné pokusy o výber finančnej hotovosti z bankomatov VÚB banky na Staničnom námestí č. 9 v Košiciach na  ul. Hlavnej č. 1 v Košiciach a v čase o 11.22 h na vykonanie ďalších dvoch neúspešných pokusov o výber finančnej hotovosti z bankomatu Tatrabanky , a.s. na ul. Hlavnej č. 2 v Košiciach, čím takto svojim konaním spôsobil XXXXX, trvale bytom XXXXX Mesto č. 110, okr. XXXXX - okolie, výbermi z účtu škodu vo výške 490,00 €

Odôvodnenie: 
I.	Uznesením vyšetrovateľa Okresného riaditeľstva PZ, Odboru kriminálnej polície XXXXX sp.zn. ČVS:ORP-1383/3-OVK-KE-2013 zo dňa 27.06.2013 bolo začaté trestné stíhanie a dňa 27.08.2013 vznesené obvinenie XXXXX  pre prečin neoprávneného vyrobenia a používania elektronického platobného prostriedku, elektronických peňazí alebo inej platobnej karty podľa § 219 ods. 1 Trestného zákona,  na tom skutkovom základe, ako je to uvedené vo výrokovej časti tohto uznesenia.

Preskúmaním príslušného spisového materiálu som zistil, že v predmetnej trestnej veci sa koná o prečine, na ktorý Trestný zákon ustanovuje trest odňatia slobody, ktorého horná hranica trestnej sadzby neprevyšuje hranicu stanovenú v ustanovení § 220 ods. 1 Trestného poriadku.

Obvinený a poškodený uzavreli dňa 14.11.2013 dohodu o zmieri, z ktorej je zrejme, že obvinený poškodenému uhradil uplatnenú škodu v plnej výške. 

Obvinený XXXXX slobodne, vážne, zrozumiteľne a určito vyhlásil, že spáchal skutok, za ktorý je trestne stíhaný, svoje konanie úprimne oľutoval a poškodenej sa ospravedlnil.  

Obvinený zložil na účet pre zmier Krajskej prokuratúry v Košiciach č.ú. 7000197644/8180 peňažnú sumu vo výške 80,00 €, ktorá bola rozdelená tak, ako je to uvedené vo výrokovej časti tohto uznesenia, pričom táto je primeraná závažnosti spáchaného trestného činu. Obvinený a poškodený s týmto spôsobom vybavenia predmetnej trestnej veci vyslovili súhlas.

Vzhľadom na povahu a závažnosť spáchaného trestného činu, na mieru akou bol trestným činom dotknutý verejný záujem, na osobu obvineného a na jeho osobné a majetkové pomery, som dospel k záveru, že takýto spôsob rozhodnutia je dostačujúci a v súlade so zákonom.

Na základe vyššie uvedených skutočností som rozhodol tak, ako je to uvedené vo výrokovej časti tohto uznesenia.

Poučenie: 
Proti tomuto uzneseniu nie je prípustná sťažnosť. (§ 185 a nasl. Tr. por.)

JUDr. Stanislav Pollák
prokurátor